[{"text_idx": "#000000", "text": "Gwaith ar ddatblygiad Tai Gwarchod ar fin cael ei gwblhau"}, {"text_idx": "#000001", "text": "Mae datblygiad tai yn Y Trallwng bron a\u0302 bod yn barod a bydd yn darparu llety ar gyfer deg o bobl, yn eu galluogi i fyw\u2019n annibynnol ac yn nes at eu cymunedau cartref."}, {"text_idx": "#000002", "text": "Yn dilyn ymarfer caffael, llwyddodd Castell Care and Support, rhan o Tai Wales & West, i ennill cytundeb pum mlynedd i ddarparu\u2019r gefnogaeth."}, {"text_idx": "#000003", "text": "Bydd y prosiect yn arwain at tua 30 o swyddi newydd yn y dref yn cefnogi pobl yn eu cartrefi eu hunain."}, {"text_idx": "#000004", "text": "Dywedodd y Cynghorydd Myfanwy Alexander, Aelod y Cabinet ar faterion Gofal Cymdeithasol Oedolion: \u201cDyma gyfle gwych i ddarparu llety sy\u2019n galluogi pobl sydd angen cymorth ychwanegol i fyw\u2019n annibynnol a chydag urddas.\u201d"}, {"text_idx": "#000005", "text": "Bydd yr unigolion yn cael y cyfle i gael mynediad at rai o\u2019r dechnoleg ddiweddaraf ynghyd a\u0302\u2019r cymorth a fydd ar gael ar y safle. Bydd yn eu cefnogi i ddod yn annibynnol yn eu cartrefi eu hunain."}, {"text_idx": "#000008", "text": "\u201cRydym yn credu\u2019n gryf mewn gwneud gwahaniaeth i fywydau pobl ac rydym wrth ein bodd o fedru chwarae ro\u0302l i gefnogi pobl i fyw yn eu cartrefi eu hunain. Bydd Cae Glas yn cael effaith gadarnhaol ar fywydau\u2019r bobl sy\u2019n symud i mewn ac fe fydd yn dod a\u0302 swyddi i ardal Y Trallwng a fydd yn rhoi hwb i\u2019r economi leol.\u201d"}]